Den nye stil

Hej trætte og vinterferieklar 2.i

I dagens virtuelle modul, skal I høre en podcast. I skal høre podcasten, *Den nye stil* (DR, 2018). Formålet med podcasten er, at I skal introduceres til, hvordan rappen startede i Danmark. I skal høre afsnit 1 og 2 fra sæson 1. I kan finde dem her; [Den nye stil, sæson 1](https://www.dr.dk/lyd/p3/den-nye-stil-historien-om-dansk-rap-1790819516000) (eller der hvor du hører podcasts).



Når du har hørt de to afsnit, skal du gøre tre ting (husk du skal bruge ca. 20 min. på skrivedelen):

1. Skriv ned: Hvad er det, der gør, at Per Pedersen får øjnene op for hiphop/rap?
2. Skriv ned: Udpeg en pointe, du fandt meget interessant (en pointe fra hvert afsnit). Uddyb hvorfor denne pointe er interessant i forbindelse med rap/hiphop.
3. Tag et billede af dig selv, der hører podcasten! Se gerne ekstra rapper-agtig ud.

Du skal uploade dit dokument under *elevfeedback* på Lectio. Denne skal være afleveret inden kl. 15.00, ellers får du fravær.

God podcastlytning og vinterferie til jer alle! Mange breakdance-trin og et rullefald fra

Eva eller som ChatGPT kalder mig: *Eva Eksplosiv*